Japan-reisnotas III: Kos, kuns en karaoke
In sy derde aflewering reisnotas uit Japan besoek ERNS GRUNDLING Osaka se energieke Dotonbori-straat en 'n paar hoë geboue, die Hiroshima Peace Memorial Park, die eiland Miyajima en die kultuurhoofstad Kyoto. En hy leer wat "Good ruck!" beteken.
Vandag mik ons Osaka toe, die stad wat "Japan's Kitchen" genoem word. Op Nagoya se stasie ontmoet ek vir Mitsu Ogino, die onblusbare gids wat verlede jaar Toyota City en die omgewing vir my en die kameraspan ontsluit het tydens die skiet van die TV-reeks Elders: Japan.
Ons sit in 'n yakiniku-restaurant. Yakiniku beteken "gebraaide vleis". Elke tafel in die restaurant het 'n klein braaier met steenkool waarop jy jou vleis (en groente) gaar maak. Mitsu is uitgevat in 'n snyerspak. Hy is baie ambisieus en hardwerkend, 'n tipiese Japannese salaryman...